《次韵前人伤古》
宋代·陈著

当年天与袴中儿，天到如今不与时。
事变风涛掀地轴，军声电雹散雷槌。
鬼蓝柄国苦相误，佛会守城甘自痴。
旗盖已随□驾去，留西太乙更谁期。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。